RESOLUCIÓN do 16 de abril de 2019 pola que se dá publicidade ás subvencións concedidas ao abeiro da Orde do 12 de xullo de 2018, da Consellería do Medio Rural, pola que se establecen as bases reguladoras da concesión, en réxime de concorrencia competitiva, das axudas para o financiamento de actividades de demostración e accións de información para o sector agroforestal e agroalimentario, cofinanciadas co Fondo Europeo Agrícola de Desenvolvemento Rural (Feader) no marco do PDR de Galicia 2014-2020, e se convocan para o ano 2018 (código de procedemento MR330B).
Axencia Galega da Calidade Alimentaria — III. Outras disposicións — 26/04/2019

De conformidade co establecido no artigo 15 da Lei 9/2007, do 13 de xuño, de subvencións de Galicia, e no artigo 17, punto b) da Lei 1/2016, do 18 de xaneiro, de transparencia e bo goberno, os órganos administrativos concedentes publicarán no
Diario Oficial de Galicia
as subvencións concedidas con expresión da convocatoria, o programa e crédito orzamentario a que se imputen, a finalidade da subvención, o beneficiario e a cantidade concedida.
No Decreto 52/2018, do 5 de abril, polo que se crea a Axencia Galega da Calidade Alimentaria e se aproban os seus estatutos (DOG núm. 102, do 30 de maio), na súa disposición adicional cuarta regúlase que a Axencia Galega da Calidade Alimentaria asumirá, desde a súa constitución, as funcións e competencias atribuídas, en materia de formación, innovación e investigación e en materia de innovación tecnolóxica, á Dirección Xeral de Ordenación Forestal.
Mediante a Resolución do 30 de agosto de 2018 (DOG núm. 117, do 17 de setembro), que dá publicidade ao acordo do Consello Reitor da Axencia Galega da Calidade Alimentaria, adoptado o día 29 de agosto de 2018, polo que se declara formalmente constituído o Consello Reitor da Axencia Galega da Calidade Alimentaria, e segundo o disposto no artigo 17.1 da Orde do 12 de xullo de 2018, o órgano competente para ditar a resolución de concesión destas axudas é o conselleiro do Medio Rural. En virtude da disposición transitoria quinta do Decreto 52/2018, do 5 de abril, polo que se crea a Axencia Galega da Calidade Alimentaria, os expedientes iniciados polos órganos que se adscriben á Axencia, e non resoltos antes da súa posta en funcionamento, resolveraos o órgano competente da axencia pública autonómica Axencia Galega da Calidade Alimentaria, de acordo coa atribución de competencias establecidas polos estatutos.
Na súa virtude, a Dirección da Axencia Galega da Calidade Alimentaria
Publicar no
Diario Oficial de Galicia
as axudas concedidas ao abeiro da Orde do 12 de xullo 2018, da Consellería do Medio Rural, pola que se establecen as bases reguladoras da concesión, en réxime de concorrencia competitiva, das axudas para o financiamento de actividades de demostración e accións de información para o sector agroforestal e agroalimentario, cofinanciadas co Fondo Europeo Agrícola de Desenvolvemento Rural (Feader) no marco do PDR de Galicia 2014-2020, e se convocan para o ano 2018, e que figuran no anexo desta resolución.
Santiago de Compostela, 16 de abril de 2019
Convocatoria:
Orde do 12 de xullo 2018 (DOG núm. 142, do 26 de xullo), da Consellería do Medio Rural, pola que se establecen as bases reguladoras da concesión, en réxime de concorrencia competitiva, das axudas para o financiamento de actividades de demostración e accións de información para o sector agroforestal e agroalimentario, cofinanciadas co Fondo Europeo Agrícola de Desenvolvemento Rural (Feader) no marco do PDR de Galicia 2014-2020, e se convocan para o ano 2018.
Programa e crédito orzamentario:
Esta orde financiarase con cargo á aplicación orzamentaria 13.02.422L.770.0, por un valor total de 301.592,32 euros, que se repartirán en dúas anualidades: no ano 2018 o crédito destinado á subvención é de cento sesenta e un mil cincocentos oitenta euros con corenta e dous céntimos (161.580,42 euros), e para o ano 2019 é de cento corenta mil once euros con noventa céntimos (140.011,90 euros).
A repartición estimada segundo o colectivo de destinatarios é:
a) Actividades con participación de polo menos o 60 % de mulleres, 80.790,21 euros para o ano 2018 e 70.005,95 euros para anualidade 2019.
b) Actividades non incluídas na alínea anterior, 80.790,21 euros para o ano 2018 e 70.005,95 euros para a anualidade 2019.
Finalidade:
Actividades de demostración e accións de información para o sector agroforestal e agroalimentario.
Beneficiarios, actividades e contías:
Táboa 1a Actividades con participación de polo menos 60 % de mulleres:
Táboa 1b. Actividades con participación de mulleres menor do 60 %: